**Odredba z dne 10. maja 2019 o spremembi Odredbe z dne 30. decembra 2011 o Pravilniku o varstvu pri gradnji visokih stavb in njihovi zaščiti pred nevarnostmi požara in panike**

Ciljna javnost: upravljavci in lastniki objektov, v katerih se zbirajo ljudje, naročniki, izvajalci, arhitekti, člani varnostnih odborov, tehnični kontrolorji, proizvajalci in monterji opreme, ki uporablja hladilna sredstva.  
Zadeva: sprememba določbe o značilnostih električnih hladilnih naprav v visokih stavbah.  
Začetek veljavnosti: dan po njeni objavi v Uradnem listu Francoske republike.  
Obvestilo: Pravilnik o varstvu pred nevarnostmi požara in panike v objektih, v katerih se zbirajo ljudje, je bil spremenjen (zlasti člen CH 35), da se omogoči uporaba vnetljivih hladilnih sredstev, ki so bila doslej prepovedana. Oddelek 2 člena GH 37 Pravilnika o varstvu pred požarom v visokih stavbah se sklicuje na določbe člena CH 35. Do izvedbe specifične študije o oceni tveganja z namenom zagotavljanja ustrezne ravni varnosti visokih stavb je treba ohraniti omejitev uporabe vnetljivih tekočin v visokih stavbah in preprečiti njihovo neželeno uvedbo na podlagi člena GH 37, ki vključuje napotitev na člen CH 35.  
Referenčna besedila: besedilo, ki ga spreminja ta odredba, je v spremenjeni različici na voljo na spletnem mestu Légifrance (http://legifrance.gouv.fr).

Državni minister za ekološko in vključujočo tranzicijo, čuvaj pečatov, minister za pravosodje, minister za gospodarstvo in finance, minister za delo, minister za notranje zadeve, minister za visoko šolstvo, raziskave in inovacije, minister za teritorialno kohezijo in odnose z lokalnimi oblastmi ter minister za kulturo,  
ob upoštevanju Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe, zlasti uradnega obvestila št. 2018/469/F;  
ob upoštevanju Zakonika o gradnji in stanovanjih, zlasti člena R. 122-4;  
ob upoštevanju Odredbe z dne 30. decembra 2011 o Pravilniku o varstvu pri gradnji visokih stavb in njihovi zaščiti pred nevarnostmi požara in panike;  
ob upoštevanju mnenja Visokega sveta za gradbeništvo in energetsko učinkovitost, podanega 16. oktobra 2018;  
Ob upoštevanju mnenja sveta za oceno nacionalnih standardov z dne 11. oktobra 2018,  
odrejajo naslednje:

**Člen 1**

Oddelek VII poglavja II naslova 1 Pravilnika o varstvu pri gradnji visokih stavb in njihovi zaščiti pred nevarnostmi požara in panike, odobrenega s prej omenjeno Odredbo z dne 30. decembra 2011, se spremeni v skladu s členom 2.

**Člen 2**

V členu GH 37 se za besedilom: ‘appareils électriques de production de froid’ (električne hladilne naprave), se vstavijo besede: ‘, n’utilisant pas de fluides frigorigènes inflammables,’ (, ki ne uporabljajo vnetljivih hladilnih sredstev).

**Člen 3**

Ta odredba bo začela veljati dan po njeni objavi v Uradnem listu Francoske republike.

Sestavljeno 10. maja 2019.

Minister za notranje zadeve,  
za ministra in po njegovem pooblastilu:  
Vodja službe, namestnik generalnega direktorja za civilno varnost in krizno upravljanje, pristojen za direktorat za gasilce,  
M. Marquer

Državni minister za ekološko in vključujočo tranzicijo,  
za ministra in po njegovem pooblastilu:  
Direktor Oddelka za stanovanjska vprašanja, urbanistično načrtovanje in krajino,  
F. Adam

Čuvaj pečatov, minister za pravosodje,  
za ministra in po njegovem pooblastilu:  
Generalni sekretar,  
V. Malbec

Minister za kulturo,  
za ministra in po njegovem pooblastilu:  
Vodja oddelka za industrijo,  
J. Tognola

Ministrica za delo,  
za ministrico in po njenem pooblastilu:  
Generalni direktor za delo,  
Y. Struillou

Ministrica za visoko šolstvo,  
raziskave in inovacije,  
za ministrico in po njenem pooblastilu:  
Generalni direktor za visoko šolstvo in poklicno vključevanje,  
B. Plateau

Minister za teritorialno kohezijo in odnose z lokalnimi in regionalnimi oblastmi,  
za ministra in po njegovem pooblastilu:  
Direktor Oddelka za stanovanjska vprašanja, urbanistično načrtovanje in krajino,  
F. Adam

Minister za kulturo,  
za ministra in po njegovem pooblastilu:  
Generalni direktor za dediščino,  
P. Barbat